Pečenice

Pečenice sú obec na Slovensku v okrese Levice.

 Kultúra a zaujímavosti 
 Pamiatky 
 Rímskokatolícky kostol Narodenia Panny Márie, románsko-gotická stavba s pravouhlym ukončením presbytéria a predstavanou vežou z obdobia okolo roku 1240. Nachádza sa uprostred opevneného areálu na severnom okraji obce. Kostol bol postavený v súvislosti s prítomnosťou premonštrátskeho kláštora v Šahách. Kostol má atypickú dispozíciu, veža je východne orientovaná, v podveží sa nachádza svätyňa kostola. Goticky bol prestavaný v polovici 14. storočia a barokovo v 17. storočí. Na južnej fasáde sa nachádzajú dochované románske a gotické okná. Vstup do kostola je gotický lomený oblúk. 

 Bývalý kláštor, dve trojpodlažné krídla z nedostavaného letného sídla jezuitov z roku 1693. Okná sú lemované jednoduchými osteniami, strecha je valbová. Prízemie a prvé poschodie je z dvornej strany riešené ako arkáda. Miestnosti kláštora sú zaklenuté valenými, pruskými a krížovými hrebienkovými klenbami. Nad polkruhovo ukončeným portálom je umiestnený znak Jezuitov. 

 Referencie 

 Iné projekty 

 Externé odkazy 
 Apsida.sk- profil románsko-gotického kostola


Kategória:Obce okresu Levice